b"\n_START_ARTICLE_\n\xc5\xbdaga II\n_START_SECTION_\nVsebina\n_START_PARAGRAPH_\nPolicija preiskuje prizori\xc5\xa1\xc4\x8de \xc5\xa1e ene Jigsawove ''igre'', v kateri je bil z masko polno bodic ubit zmikavt Michael Marks. Detektivka Allison Kerry tam najde sporo\xc4\x8dilo za njenega biv\xc5\xa1ega partnerja in ljubimca, Erica Matthewsa. Kljub temu, da ima te\xc5\xbeave z lo\xc4\x8ditvijo in svojim te\xc5\xbeavnim sinom Danielom, se pridru\xc5\xbei Kerryevi in na\xc4\x8delniku Riggu pri vodenju akcije na domnevno Jigsawovo skrivali\xc5\xa1\xc4\x8de. Tam najdejo in ujamejo Jigsawa, Johna Kramerja, ki je povsem \xc5\xa1ibak zaradi raka. Ta jim razkrije nekaj monitorjev, na katerih je razvidno, da je v neki hi\xc5\xa1i ujetih osem ljudi, vklju\xc4\x8dno z edino znano pre\xc5\xbeivelo Amando Young in Daniela. \xc5\xbdiv\xc4\x8dni plin v hi\xc5\xa1i jih bo pobil v dveh urah, vendar Kramer obljubi Ericu, da \xc4\x8de bo sledil navodilom svoje igre (sedeti pri miru in se pogovarjati z Johnom), dobil nazaj sina nepo\xc5\xa1kodovanega. Kerry Erica prepri\xc4\x8da, da naj to stori in pridobi \xc4\x8das, dokler ne bo pri\xc5\xa1la ekipa, ki bo razvozlala video signal iz hi\xc5\xa1e._NEWLINE_\xc5\xbdrtve so medtem seznanjene z kaseto, ki jim pove, da se protistrupi nahajajo v hi\xc5\xa1i in da je eden v sefu pred njimi. Xavier ignorira opozorilo, da naj ne uporabi klju\xc4\x8da v vratih in tako spro\xc5\xbei pu\xc5\xa1ko, ki ubije Gusa. Ko pridejo iz sobe za\xc4\x8dnejo po hi\xc5\xa1i iskati protistrupe, vendar brez uspeha: Obi, za katerega je razbrano, da je pomagal pri ugrabitvah, je \xc5\xbeiv za\xc5\xbegan v pe\xc4\x8dici, ko poku\xc5\xa1a dobiti dva protistrupa; Xavier vr\xc5\xbee Amando v brezno polno igel, da bi v njem na\xc5\xa1la klju\xc4\x8d naslednjih vrat, vendar ga najde prepozno in vrata se zaprejo. Skozi igro izvejo, da so bili \xc5\xbee vsi v zaporu, razen Daniela._NEWLINE_Medtem skozi pogovor Kramer pove Ericu, da je njegovo pre\xc5\xbeivetje samomora pravi razlog za njegove igre. Z majhnim \xc4\x8dasom, ki mu je \xc5\xa1e ostal \xc5\xbeeli tudi ostale navdu\xc5\xa1iti nad \xc5\xbeivljenjem, kakor je on sebe. Erica to ne zanima in izgubi potrpljenje, ter se vrne do monitorjev. Nato mu Kerry svetuje, da naj uni\xc4\x8di Kramerjeve dokumente in ga tako posku\xc5\xa1a provocirati, vendar to ne uspe. Ko prispe tehni\xc4\x8dna ekipa, Kramer pove resni\xc4\x8dno povezavo med \xc5\xbertvami, in sicer: vse je zaradi njihovih zlo\xc4\x8dinov aretiral Eric, zato bi lahko bil Daniel v nevarnosti, \xc4\x8de bi izvedeli njegovo identiteto. _NEWLINE_Xavier zapusti ostale in se vrne v sobo, kjer na Gusovem vratu najde narisano \xc5\xa1tevilko. Nato ubije Jonasa in za\xc4\x8dne loviti \xc5\xa1e ostale. Laura podle\xc5\xbee \xc5\xbeiv\xc4\x8dnemu plinu, potem ko izve Danielovo identiteto. Addison in Amanda ga tako zapustita, vendar se Amanda vrne k Danielu, ko najde Jonasovo truplo. Addison najde stekleno \xc5\xa1katlo s protistrupom, vendar se njene roke zataknejo v luknjo z rezili. Xavier jo najde in jo pusti umreti, ko prebere njeno \xc5\xa1tevilko. Daniel in Amanda najdeta skriven predor, ki vodi v zanemarjeno kopalnico z dvema truploma. Daniel izgubi zavest, ko jih najde Xavier. Amanda spomni Xavierja, da nebo mogel prebrati svoje \xc5\xa1tevilke, zato si jo izre\xc5\xbee iz ko\xc5\xbee. Ko se pribli\xc5\xbea Danielu, se ta zbudi, sko\xc4\x8di nanj in mu prere\xc5\xbee vrat z \xc5\xbeago._NEWLINE_Ko Eric vidi, da Xavier lovi Daniela, prisili Kramerja, da ga odpelje v hi\xc5\xa1o. Kramerjeva soba se spremeni v dvigalo, katerega uporabita, da zapustita skrivali\xc5\xa1\xc4\x8de. Tehni\xc4\x8dna ekipa najde signal in Riggova ekipa najde hi\xc5\xa1o v kateri najdejo le videorekorder. Kerry nato dojame, da je igra potekala preden so oni sploh pri\xc5\xa1li sem. Ura od\xc5\xa1teje do konca in odprejo se skrita vrata, v katerih najdejo \xc5\xbeivega Daniela s kisikovo masko. Eric sam vstopi v hi\xc5\xa1o, kjer vstopi v kopalnico, tam ga pa napade nekdo s pra\xc5\xa1i\xc4\x8djo masko. Zbudi se priklenjen z gle\xc5\xbenjem za vodovodno cev, kjer mu preko kasete Amanda pove, da bo ona nadaljevala Kramerjevo delo, ko on umre. Amanda se nato pojavi, zapre vrata in pusti Erica umreti. Zunaj Kramer sli\xc5\xa1i Ericove krike in se po\xc4\x8dasi nasmeji."